John Lewis (Politiker)

Da John Robert Lewis (* 21. Feba 1940; † 17. Juli 2020) woar a demokratischa Politika in de USA. Er war a wichtiga Führa vo da amerikanischn Bürgerrechtsbewegung und hod a Schlüsslrolln bei da Beendigung vo da Rassntrennung in de USA gspuid.

Als Abgordneta vo de Demokratn hod a an 5. Distrikt vo Georgia im Repräsentantenhaus vo de USA vatretn.

Da Lewis is oarna vo de easchtn Abgordnetn gwen, de vorgschlang ham, an George W. Bush vo seim Amt zu enthem. Er hod des domid begründt, dass da President wissentli und systematisch as Gsetz brochn hat, wia er an Geheimdienst NSA bvollmächtigt hod, Telefongespräche ohne richtalichn Bschluss abzuhärn. Zitat Lewis: "Er is koa Kini, er is a President."

 Zitate 

 „I hob scho mehrare Mal docht, das i sterm miaßat. Afm Friednsmarsch 1961, wia i an da Bushaltestelln in Montgomery verprüglt worn bin, da hob i dacht, i dad sterm. Am 7. März 1965, wia a Bulle mim Schlagstock af mein Schädel gschlang hot, da hob i dacht, i dad sterm. I hab am Tod ins Aug gseng, aba nix ko mi jemals an da Philosophie vo da Gewaltlosigkeit zweifeln lassen."

 Beleg 

 Im Netz 

 U.S. Congressman John Lewis Offizielle Seitn vom Abgeordneten John Lewis
 John Lewis for Congress Offizielle Wahlkampfseitn

Kategorie:Mitglied des Repräsentantenhauses der Vereinigten Staaten für Georgia
Kategorie:Mitglied der Demokratischen Partei (Vereinigte Staaten)
Kategorie:Träger der Presidential Medal of Freedom
Kategorie:US-Amerikaner
Kategorie:Geboren 1940
Kategorie:Gestorben 2020
Kategorie:Mann